Diari Oficial de la Generalitat Valenciana


Sumari del DOGV 5314, del 31-07-2006 (2006/9220)

ORDE de 20 de juliol de 2006, de la Conselleria de Cultura, Educació i Esport, de convocatòria d'ajudes per a l'adquisició de llibres de text per a l'alumnat que cursa tercer i quart curs d'educació secundària obligatòria, complementària de l'orde de 14 de novembre de 2005, per la qual es convoquen ajudes per a l'adquisició de llibres de text per a l'alumnat que cursa l'educació primària i el primer cicle d'educació secundària obligatòria en centres finançats amb fons públics, per al curs 2006/2007, i de modificació de l'orde de 27 de gener de 2006, per la qual es determina el crèdit que ha de finançar estes ajudes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5314

Data del DOGV
:   31-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9220


Data del document
:   20-07-2006

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * ensenyament secundari
    * alumne
    * ensenyament primari
    * alumnat
    * suport econòmic
    * llibre escolar
    * ajuda pública

ORDE de 20 de juliol de 2006, de la Conselleria de Cultura, Educació i Esport, de convocatòria d'ajudes per a l'adquisició de llibres de text per a l'alumnat que cursa tercer i quart curs d'educació secundària obligatòria, complementària de l'orde de 14 de novembre de 2005, per la qual es convoquen ajudes per a l'adquisició de llibres de text per a l'alumnat que cursa l'educació primària i el primer cicle d'educació secundària obligatòria en centres finançats amb fons públics, per al curs 2006/2007, i de modificació de l'orde de 27 de gener de 2006, per la qual es determina el crèdit que ha de finançar estes ajudes. [2006/9220]  
El títol preliminar de la Llei Orgànica 10/2002, de 23 de desembre, de Qualitat de l'Educació (BOE de 24 de desembre), per a garantir les condicions d'igualtat en l'exercici del dret a l'educació, preveu que l'Estat i les comunitats autònomes han d'establir beques i ajudes a l'estudi que permeten superar les desigualtats de caràcter socioeconòmic o per raó del domicili de l'alumne.  
D'altra banda, l'article 17, apartat 3, de la Llei 38/2003 General de Subvencions, de 17 de novembre (BOE número 276, de 18 de novembre) establix el contingut de les bases reguladores de la concessió de les subvencions.  
A fi d'establir un sistema de cooperació entre les administracions públiques per a ajudar les famílies en el finançament dels llibres de text, el Ministeri d'Educació i Ciència i la Conselleria de Cultura, Educació i Esport, han firmat un conveni, amb data 26 de maig de 2006, pel qual el Ministeri d'Educació i Ciència realitza una aportació econòmica per a col·laborar en el finançament dels llibres de text i material escolar de l'alumnat matricultat en qualsevol curs d'Educació Primària i d'Educació Secundària Obligatòria per al curs 2006-2007.   
Per tal d'assolir els citats objectius, i en compliment del conveni esmentat, dicte la present orde: d'una banda, a fi d'obrir un termini perquè puguen sol·licitar les ajudes, l'alumnat de tercer i quart curs d'Educació Secundària Obligatòria que es matricule per al curs 2006-2007 en un centre de la Comunitat Valenciana sostingut amb fons públics, i de l'altra, per a determinar el crèdit màxim destinat a les ajudes per a l'adquisició de llibres de text i augmentar la quantia individual de l'ajuda per a tot l'alumnat de l'Ensenyament Bàsic.  
ORDENE  
Primer. Bases de la convocatòria  
La present orde és complementària de l'Orde de 14 de novembre de 2005 d'ajudes per a l'adquisició de llibres de text, per a l'alumnat que cursa l'Educació Primària i el Primer Cicle de l'Educació Secundària Obligatòria en centres finançats amb fons públics, per al curs 2006-2007 (DOGV núm. 5.147, d'1 de desembre de 2005). Les bases i el procediment regulat en esta última serà d'aplicació en tot allò que no s'establisca en la present orde.   
Segon. Requisits d'estudis  
Podrà sol·licitar les ajudes de llibres de text convocades per esta orde l'alumnat que haja de realitzar els estudis corresponents al Tercer i Quart Curs d'Educació Secundària Obligatòria, en centres de la Comunitat Valenciana finançats amb fons públics, durant el curs 2006-2007.  
Tercer. Termini de presentació de les sol·licituds  
Les sol·licituds i la documentació acreditativa pertinent que s'especifica en els apartats 6.1 i 6.2, de l'Orde de 14 de novembre de 2005 han de presentar-se, a partir de l'endemà de la publicació en el DOGV de la present orde, a la secretaria del centre docent o, si no és possible, a la direcció territorial de Cultura, Educació i Esport corresponent, o als llocs previstos en l'article 38 de la Llei 30/1992, de 26 de novembre (BOE del 27), de Règim Jurídic de les Administracions Públiques i del Procediment Administratiu Comú, modificada per la Llei 4/1999 de 13 de gener.  
El termini de presentació de les sol·licituds finalitza el dia 29 de setembre de 2006.   
Quart. Tramesa de les sol·licituds   
El director del centre o la persona en qui delegue ha de comparéixer davant la direcció territorial de Cultura, Educació i Esport corresponent (Unitat de Beques), fins al 5 d'octubre de 2006, per tal de lliurar la relació dels sol·licitants certificada pel secretari del centre docent on s'incloga la relació de peticionaris, acompanyada de totes les sol·licituds, els respectius CIF/NIF/NIE i el document emés per l'entitat bancària (codi compte client), presentats per aquells.  
L'efecte que produirà el silenci administratiu, si transcorre el termini sense que es dicte i publique la resolució corresponent, serà desestimatori de la sol·licitud de beca.  
El termini màxim per a comunicar la resolució serà de 6 mesos, a comptar des de l'endemà de la publicació de la present orde.  
Cinqué. Crèdit disponible  
Segons el que s'establix en l'Orde de 27 de gener de 2006, el crèdit pressupostari màxim destinat a finançar les Ajudes per a l'Adquisició de Llibres de Text, convocades per l'Orde de 14 de novembre de 2005 (DOGV núm. 5.147, d'1 de desembre), aprovat per la Llei 15/2005 de 26 de desembre de Pressupostos de la Generalitat Valenciana per a l'exercici 2006, és el que figura en la línia de subvenció T0067000, a càrrec de l'aplicació pressupostària 93.30.49.245.70, per un import de catorze milions quatre-cents trenta-dos mil euros (59.131.870 euros).  
A este crèdit, cal afegir la quantitat de sis milions d'euros (6.000.000 d'euros) com a conseqüència de la col·laboració del Ministeri d'Educació i Ciència en el finançament de les ajudes per a l'adquisició dels llibres de text, segons el conveni firmat amb la Generalitat el dia 26 de mayo de 2006.  
Sisé. Quantia individual de l'ajuda  
La quantia individual de l'ajuda per a tot l'alumnat d'Educació Primària és, com a màxim, de 95 euros, i de 110 euros, com a màxim, per a tot l'alumnat d'Educació Secundària Obligatòria.  
DISPOSICIONS FINALS  
Primera  
Es delega la Direcció General d'Ensenyament per a la facultat de concedir les dites ajudes i se l'autoritza perquè dicte les resolucions necessàries per al desenvolupament i l'execució de la present orde.  
Segona  
Esta orde produirà efectes a partir de l'endemà de la publicació en el DOGV.  
Conformement als articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes, a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació.  
València, 20 de juliol de 2006  
El conseller de Cultura, Educació i Esport,  
ALEJANDRO FONT DE MORA TURÓN